Na temelju članka 31. stavka 5. Zakona o poljoprivrednom zemljištu ("Narodne novine", broj 20/2018, 115/2018 i 98/2019) i Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Dicmo, KLASA:,320-01/20-01/2 URBROJ:2175/02-01-20-1 od 16.srpnja 2020.godine, Općinsko vijeće Općine Dicmo na 20. sjednici održanoj 07.prosinca 2020.godine objavljuje

**J A V N I N A T J E Č A J**

**za zakup poljoprivrednog zemljišta u vlasništvu Republike Hrvatske na području Općine Dicmo**

**I.**

Predmet javnog natječaja je zakup poljoprivrednog zemljišta u vlasništvu Republike Hrvatske na području Općine Dicmo, na području katastarske/ih općina Kraj, Krušvar, Sićane, Sušci i Turjaci, koje je Programom raspolaganja poljoprivrednim zemljištem u vlasništvu Republike Hrvatske za Općinu Dicmo predviđeno za zakup.

Površine zemljišta koje su Programom raspolaganja poljoprivrednim zemljištem u vlasništvu Republike Hrvatske za Općinu Dicmo predviđene za zakup, daju se u zakup na rok od dvadeset i pet (25) godina s mogućnošću produljenja za isto razdoblje.

Poljoprivredno zemljište koje je predmet ovog Natječaja s popisom katastarskih čestica/PTC s popisom čestica koje čine tu PTC, sa kulturama površinama i početnim zakupninama nalaze se u Prilogu 1. ovog javnog natječaja.

**II.**

Sudionici javnog natječaja za zakup mogu biti fizičke ili pravne osobe koje su do isteka roka za podnošenje ponuda podmirile sve obveze s osnova korištenja poljoprivrednog zemljišta u vlasništvu države, odnosno sve obveze s osnove naknade za gospodarsko korištenje voda i svih javnih davanja, te protiv kojih se ne vodi postupak zbog predaje u posjed poljoprivrednog zemljišta.

Sudionik javnog natječaja za zakup ne može biti fizička ili pravna osoba koja je poljoprivredno zemljište u vlasništvu države dodijeljeno u zakup dala u podzakup ili je njime na drugi način neovlašteno raspolagala.

Zajednička ponuda ponuditelja na natječaju za zakup smatra se nevažećom.

Ako ponuđena zakupnina na javnom natječaju za zakup od strane ponuditelja koji ispunjava natječajne uvjete prelazi dvostruki iznos početne zakupnine, takva ponuda se smatra nevažećom.

**III.**

(1) Pravo prvenstva na javnom natječaju za zakup sukladno članku 36. Zakona o poljoprivrednom zemljištu (u daljnjem tekstu: Zakon) imaju fizičke i pravne osobe koje su sudjelovale u natječaju sljedećim redoslijedom:

**a)** nositelj obiteljskog poljoprivrednog gospodarstva ili vlasnik poljoprivrednog obrta ili pravna osoba u rangu mikro i malih poduzeća, kojima je poljoprivreda primarna djelatnost, koji je najmanje tri godine do objave javnog natječaja vlasnik ili posjednik stoke, bavi se stočarskom proizvodnjom, ima najmanje tri godine do objave javnog natječaja prebivalište ili sjedište ili proizvodni objekt u funkciji poljoprivredne proizvodnje na području Općine, a ne ispunjava uvjet prosječnog odnosa broja grla stoke i poljoprivrednih površina od najmanje 1,0 ha oranice ili livade po uvjetnom grlu, odnosno najmanje 2,0 ha pašnjaka po uvjetnom grlu, odnosno najmanje 3,3 ha krških pašnjaka po uvjetnom grlu, koji se računa za proizvodnu godinu koja prethodi objavi javnog natječaja.

Kada ponuditelj ostvaruje prednost po ovom kriteriju, a proizvodna cjelina za koju se natječe je veća od trenutačnih potreba prema izračunu broja uvjetnih grla po hektaru, ponuditelj se u gospodarskom programu mora obvezati na izjednačavanje potrebnog broja uvjetnih grla u roku od dvije godine od sklapanja ugovora o zakupu. Ponuditelj ne ostvaruje pravo prvenstva po ovom kriteriju za površine koje su za više od 10% veće od njegovih trenutačnih potreba.

Za ponuditelja koji je pravna osoba uzima se u obzir ukupan broj grla stoke i ukupna površina poljoprivrednog zemljišta kojom raspolaže ponuditelj i sve s njim povezane fizičke i pravne osobe.

**b)** dosadašnji posjednik kojem je poljoprivreda primarna djelatnost ako je u mirnom posjedu na temelju ugovora koji su istekli a sklopljeni su na temelju prije provedenog javnog natječaja, na temelju ugovora o prioritetnoj koncesiji i na temelju ugovora o privremenom korištenju poljoprivrednog zemljišta u vlasništvu države na temelju mirnog posjeda koji ne može biti kraći od pet godina, sukladno zakonu kojim se propisuje raspolaganje poljoprivrednim zemljištem, a koji je ispunio sve obveze iz ugovora koji je istekao ili dosadašnji posjednik koji je vlasnik višegodišnjeg nasada na zemljištu za koje se raspisuje javni natječaj i u mirnom je posjedu tog zemljišta najmanje pet godina do objave javnog natječaja.

**c)** nositelj obiteljskoga poljoprivrednog gospodarstva ili vlasnik poljoprivrednog obrta koji u trenutku podnošenja ponude nije napunio 41 godinu, upisan je u Upisnik poljoprivrednika najmanje tri godine do objave javnog natječaja i koji ima prebivalište ili sjedište ili proizvodni objekt u funkciji poljoprivredne proizvodnje na području Općine najmanje tri godine do objave javnog natječaja.

**d)** nositelj obiteljskoga poljoprivrednog gospodarstva koji se bavi poljoprivrednom proizvodnjom kao primarnom djelatnošću upisan u Upisnik poljoprivrednika, ima sjedište ili proizvodni objekt u funkciji poljoprivredne proizvodnje na području Općine najmanje tri godine do objave javnog natječaja.

**e)** fizičke ili pravne osobe koje imaju prebivalište ili sjedište ili proizvodni objekt u funkciji poljoprivredne proizvodnje na području Općine najmanje tri godine do objave javnog natječaja.

**f)** zadruge i trgovačka društva registrirana za obavljanje poljoprivredne djelatnosti i upisana u Upisnik poljoprivrednika najmanje tri godine do objave javnog natječaja.

**g)** fizičke i pravne osobe koje se bave poljoprivrednom proizvodnjom.

**h)** ostale fizičke i pravne osobe koje se namjeravaju baviti poljoprivrednom proizvodnjom.

(2) Ako je više osoba iz stavka 1. ovoga članka u istom redoslijedu prava prvenstva za zakup, prednost se utvrđuje prema sljedećem redoslijedu:

**a)** imaju ekonomsku vrijednost poljoprivrednog gospodarstva između 8 000,00 do 100.000,00 eura.

**b)** pravna ili fizička osoba koja se bavi poljoprivrednom proizvodnjom sljedećim redoslijedom:

1. povrtlarstvom

2. voćarstvom (osim oraha)

3. vinogradarstvom

4. maslinarstvom

**c)** pravna ili fizička osoba koja se bavi sjemenskom proizvodnjom.

**d)** obrazovanje iz područja poljoprivrede, veterinarstva i prehrambene tehnologije, a najmanje SSS.

**e)** nositelj obiteljskog poljoprivrednog gospodarstva koji je hrvatski branitelj iz Domovinskog rata, ili je dijete smrtno stradalog ili nestalog hrvatskog branitelja.

**f)** veći broj članova obiteljskog poljoprivrednog gospodarstva.

**g)** dulje vrijeme upisan u Upisnik poljoprivrednika.

**IV.**

Fizička ili pravna osoba ima pravo prvenstva zakupa prema utvrđenom redoslijedu iz točke III. ovog natječaja uz uvjet da prihvati najvišu cijenu koju je ponudio bilo koji od ponuđača koji ispunjava natječajne uvjete.

**V.**

Ponuda na javni natječaj obavezno treba sadržavati: ime/naziv adresu i OIB ponuditelja, katastarsku čestica za koju se dostavlja ponuda, ponuđenu cijenu za svaku katastarsku česticu za koju se dostavlja ponuda, gospodarski program za svaku katastarsku česticu za koju se dostavlja ponuda i popis dokumentacije dostavljen uz ponudu.

**VI.**

(1) Osobe koje sudjeluju u javnom natječaju dužne su sukladno članku 5. Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske ("Narodne novine", broj 47/2019) uz ponudu za ispunjavanje uvjeta za ostvarivanje prava prvenstva priložiti dokumentaciju navedenu u tablici 1., a koja se nalazi u prilogu ovoga natječaja i čini njegov sastavni dio.

(2) Sudionici javnog natječaja dužni su za sudjelovanje na javnom natječaju priložiti i sljedeću dokumentaciju:

– potvrdu Općine o podmirenju svih obveza s osnove korištenja poljoprivrednog zemljišta u vlasništvu države,

– potvrdu Porezne uprave o podmirenju svih obveza s osnove javnih davanja,

– izjavu da se protiv njih na području Republike Hrvatske ne vodi postupak zbog predaje u posjed poljoprivrednog zemljišta (Obrazac 1),

– izjavu da nemaju duga s osnova korištenja poljoprivrednog zemljišta na području Republike Hrvatske (Obrazac 1),

– izjava da se osobni podaci iz ponude na javnom natječaju za zakup koriste u daljnjem postupku sklapanja ugovora i vođenja registra evidencije ugovora i naplate po ugovoru (Obrazac 3),

– gospodarski program korištenja poljoprivrednog zemljišta, na propisanom obrascu koji je sastavni dio natječaja.

(3) Sudionici javnog natječaja za zakup koji su pravne osobe sukladno točki III. kriterij 1. a) dužni su za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu pod punom materijalnom i kaznenom odgovornošću u kojoj navode s njima sve povezane fizičke i pravne osobe (Obrazac 2).

(4) Sudionici javnog natječaja za zakup poljoprivrednog zemljišta iz stavka 3. ove točke dužni su uz ponudu za ispunjavanje uvjeta za ostvarivanje prava prvenstva priložiti i za s njima povezane fizičke i pravne osobe i dokumentaciju navedenu pod brojem 6., 8. i 9. u tablici 1.

(5) Sudionici javnog natječaja za zakup sukladno točki III. kriterij 1. b) dužni za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu pod punom materijalnom i kaznenom odgovornošću u kojoj navode da su ispunjavali gospodarski program iz ugovora temeljem kojeg ostvaruju status dosadašnjeg posjednika za vrijeme trajanja ugovora i nakon isteka ugovora do trenutka raspisivanja natječaja ( Obrazac 4).

(6) Sudionici javnog natječaja za zakup sukladno točki III. kriterij 1. b). koji u ugovorima temeljem kojih ostvaruju status dosadašnjeg posjednika nemaju gospodarski program kao sastavni dio ugovora, dužni su za sudjelovanje na javnom natječaju uz ponudu, osim dokumentacije iz stavka 2. ove točke, priložiti i izjavu danu pod punom materijalnom i kaznenom odgovornošću u kojoj navode da su koristili zemljište sukladno odredbama ugovora za vrijeme trajanja ugovora i nakon isteka ugovora do trenutka raspisivanja natječaja (Obrazac 4).

(7) Pripadajući iznos uvjetnog grla (UG) po pojedinoj vrsti domaće životinje naveden u tablici 2. nalazi se u prilogu ovoga natječaja i čini njegov sastavni dio.

(8) Prosječan broj uvjetnih grla izračunava se na temelju tablice iz stavka 9. ovoga članka, za proizvodnu godinu koja prethodi natječaju, a računa se od 1. siječnja do 31. prosinca.

(9) Kod izračuna prosječnog broja uvjetnih grla i ukupnih površina poljoprivrednog zemljišta ne uračunavaju se površine poljoprivrednog zemljišta za koje ponuditelj ima zaključene ugovore, a predmet su natječaja za zakup.

(10) Potpis na izjavama iz ove točke natječaja ne mora biti ovjeren kod javnog bilježnika.

**VII.**

Maksimalna površina koja se može dati u zakup nekoj osobi iznosi 20,00ha, a uključuje površine državnoga poljoprivrednog zemljišta koje je pojedina fizička ili pravna osoba dobila u zakup po natječajima provedenim od stupanja na snagu Zakona.

**VIII.**

Zakupnina za zakup plaća se godišnje.

Zakupnina za prvu godinu zakupa plaća se u roku od 15 dana od dana uvođenja u posjed u visini razmjernoj razdoblju koje je preostalo do isteka godine, a za svaku slijedeću godinu zakupnina se plaća do kraja prosinca tekuće godine.

Ako je zakupnik u posjedu poljoprivrednog zemljišta, iznos zakupnine za prvu godinu smanjit će se razmjerno plaćenoj zakupnini.

Kod sklapanja ugovora o zakupu ugovorit će se revalorizacija zakupnine sukladno članku 50. stavku 1. i 6. Zakona.

**IX.**

Pisane ponude šalju se poštom, preporučeno u zatvorenim omotnicama s naznakom: „NE OTVARAJ - Ponuda za zakup poljoprivrednog zemljišta u vlasništvu države,“ na adresu Općine Dicmo u roku od 30 dana od dana objave natječaja na oglasnoj ploči i mrežnoj stranici Općine Dicmo.

Povjerenstva za zakup i prodaju poljoprivrednog zemljišta u vlasništvu Republike Hrvatske Općine Dicmo (u daljnjem tekstu: Povjerenstvo) izvršiti će analizu ponuda dostavljenih na javnom natječaju za zakup u roku do 60 dana od isteka roka za dostavu ponuda.

Javno otvaranje ponuda održat će se najranije deseti dan od dana isteka roka za dostavu ponuda.

**X.**

Ponuda je nevažeća i neće se razmatrati ako je: izvan roka, nepotpisana, ne sadrži podatke iz točke V., dokumentaciju i izjave iz točke VI. ovog javnog natječaja.

Ukoliko se jedan ponuditelj javlja na više katastarskih čestica koje su predmet natječaja može dostaviti jednu ponudu za sve katastarske čestice za koje podnosi ponudu.

Za svaku pojedinu katastarsku česticu iz ponude navedene u ovom članku, ponuditelj mora dostaviti ponuđenu cijenu i gospodarski program. Ostala dokumentacija dostavlja se u jednom primjerku i razmatra se za svaku katastarsku česticu iz ponude tog ponuditelja.

Povjerenstvo će za ostvarivanje prava prvenstva razmatrati samo dokumentaciju navedenu u članku VI. tablici 1. ovog javnog natječaja.

**XI.**

Odluku o izboru najpovoljnije ponude donosi Općinsko vijeće Općine Dicmo na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Dicmo.

Odluka o izboru najpovoljnije ponude dostavit će se na prethodno mišljenje Splitsko-dalmatinskoj županiji i na suglasnost Ministarstvu poljoprivrede.

O donesenoj odluci iz ovog članka obavještavaju se svi sudionici natječaja javnom objavom na oglasnoj ploči i mrežnoj stranici Općine.

Protiv Odluke o izboru najpovoljnije ponude iz ovog članka, nije dopuštena žalba, niti se može pokrenuti upravni spor. Sudionici javnog natječaja koji smatraju da su povrijeđena pravila javnog natječaja ili iz drugih zakonom predviđenih razloga mogu pred sudom pobijati ugovor o zakupu sklopljen s trećom osobom.

**XII.**

Nakon dobivenog pozitivnog mišljenja Županije i suglasnosti Ministarstva te po sastavljanju nacrta ugovora o zakupu na koji je nadležno županijsko državno odvjetništvo dalo pozitivno mišljenje, načelnik Općine Dicmoi najpovoljniji ponuđač sklapaju ugovor o zakupu.

Ugovor o zakupu, u dijelu koji se odnosi na cijenu i predaju posjeda, sklapa se kao ovršna isprava sukladno posebnim propisima kojima se uređuje postupak ovrhe te ovlasti i način rada javnog bilježništva.

KLASA: 320-01/20-01/4

URBROJ: 2175/02-01-20-2

Dicmo Kraj, 07. prosinca 2020.

PREDSJEDNIK

OPĆINSKOG VIJEĆA:

Dražan Grčić,v.r.

Prilog 1

**Na rok od 25 godina**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| R.BR. | Naziv katastarske općine | PTC. Br. | Broj katastarske čestice | Način uporabe katastarske čestice (katastarska kultura) | Površina (ha) | Jedinična zakupnina (kn) | Početna zakupnina (kn) | Postotak uveć./umanj. | Ukupna visina početne zakupnine (kn) |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  | 6\*7 |  | 8+9 |
| 1. | KRAJ |  | 1000 | PAŠNJAK | 2,0000 | 139,00 | 278,00 | 0,00 | 278,00 |
| 2. | KRUŠVAR |  | 1639/1 | PAŠNJAK | 0,6833 | 139,00 | 94,97 | 0,00 | 94,97 |
| 3. | SIĆANE |  | 896/9 | PAŠNJAK | 20,8374 | 139,00 | 2.896,39 | 0,00 | 2.896,39 |
| 4. | SIĆANE |  | 927/5 | PAŠNJAK | 16,9870 | 139,00 | 2.361,19 | 0,00 | 2.361,19 |
| 5. | SUŠCI |  | 2863/1 | PAŠNJAK | 7,8000 | 139,00 | 1.084,20 | 0,00 | 1.084,20 |
| 6. | TURJACI |  | 1668/38 | PAŠNJAK | 18,8307 | 139,00 | 2.617,46 | 0,00 | 2.617,46 |
| 7. | TURJACI |  | 1649/2 | PAŠNJAK | 2,2931 | 139,00 | 318,74 | 0,00 | 318,74 |
| 8. | TURJACI |  | 1668/102 | PAŠNJAK | 0,5220 | 139,00 | 72,55 | 0,00 | 72,55 |

Sveukupna površina u natječaju u ha: 69,9535

Sveukupna početna zakupnina u natječaju u kn: 9.723,53

TABLICA 1.

|  |  |  |  |
| --- | --- | --- | --- |
| R.br. | Dokazuje | Izvor dokumenta | Naziv dokumenta |
| 1. | Nositelj OPG-a | Podnositelj ponude | Rješenje o upisu u upisnik PG (kopija) |
| 2. | Vlasnik obrta | Podnositelj ponude  Područni ured državne uprave | Rješenje o upisu u upisnik PG (kopija) i Izvod iz obrtnog registra |
| 3. | Pravna osoba | Podnositelj ponude  Nadležni trgovački sud | Rješenje o upisu u upisnik PG (kopija) Izvod iz sudskog registra |
| 4. | Pravna osoba u rangu mikro i malih poduzeća | FINA | BON 1 |
| 5. | Poljoprivreda primarna djelatnost | Područni ured ili ispostava Hrvatskog zavoda za mirovinsko osiguranje (HZMO)  Nadležni trovački sud  Državni zavod za statistiku (DZS) | – Elektronički zapis podataka iz područja radnih odnosa izdan putem web stranica HZMO i/ili sustava e-građani ili potvrda o prijavno-odjavnim podacima evidentiranim u HZMO (fizičke osobe)  – Izvod iz sudskog registra i preslika obavijesti o razvrstavanju poslovnog subjekta prema NKD-u (pravne osobe)«. |
| 6. | Vlasnik ili posjednik stoke | Ministarstvo poljoprivrede putem regionalnih ureda HAPIH-a | Potvrda HAPIH-a ili  Potvrda HAPIH-a i  Kooperantski ugovor (u slučaju uslužnog tova) |
| 7. | Prebivalište, sjedište ili proizvodni objekt | Podnositelj ponude  MUP  Nadležni trgovački sud | Osobna iskaznica (kopija) ili potvrda o prebivalištu, Izvod iz sudskog registra, izvod iz zemljišne knjige ili rješenje o izvedenom stanju za nezakonito izgrađene zgrade ili akt o gradnji ili ugovor o zakupu proizvodnog objekta |
| 8. | Prosječan broj uvjetnih grla za proizvodnu godinu koja prethodi natječaju | Ministarstvo poljoprivrede putem regionalnih ureda | Potvrda Ministarstva poljoprivrede |
| 9. | Površine poljoprivrednog zemljišta koje ponuditelj koristi | Agencija za plaćanje u poljoprivredi, ribarstvu i ruralnom razvoju | Potvrda iz ARKOD upisnika |
| 10. | Dosadašnji posjednik | Podnositelj ponude | Ugovor ili nagodba za višegodišnje nasade |
| 11. | Mlađi od 41 god. | Podnositelj ponude | Osobna iskaznica |
| 12. | Datum upisa u upisnik PG | Podnositelj ponude | Rješenje o upisu u upisnik PG |
| 13. | Bavi poljoprivrednom proizvodnjom | Podnositelj ponude | Upisnik poljoprivrednih proizvođača |
| 14. | Ekonomska vrijednost PG | Ministarstvo poljoprivrede putem regionalnih ureda | Potvrda Ministarstva poljoprivrede |
| 15. | Vrsta poljoprivredne proizvodnje | Podnositelj ponude  Ministarstvo poljoprivrede | Gospodarski program  Za sjemensku proizvodnju-rješenje Ministarstva poljoprivrede |
| 16. | Obrazovanje | Podnositelj ponude | Diploma ili svjedodžba |
| 17. | Hrvatski branitelj | Podnositelj ponude | Potvrda ministarstva branitelja |
| 18. | Dijete smrtno stradalog ili nestalog hrvatskog branitelja | Podnositelj ponude | Potvrda ministarstva branitelja |
| 19. | Broj članova OPG-a | Podnositelj ponude | Rješenje o upisu u upisnik PG |

TABLICA 2

**Pripadajući iznos UG po pojedinoj vrsti domaće životinje**

|  |  |
| --- | --- |
| DOMAĆA ŽIVOTINJA | UG/DOMAĆOJ ŽIVOTINJI |
| Goveda starija od 24 mjeseca | 1,0 |
| Goveda starosti od 12 do 24 mjeseca | 0,6 |
| Goveda starosti od 6 do 12 mjeseca | 0,3 |
| Rasplodni bikovi | 1,4 |
| Telad | 0,15 |
| Konji | 1,2 |
| Ždrebad | 0,5 |
| Magarci | 1,0 |
| Pulad | 0,5 |
| Ovce i koze | 0,10 |
| Janjad, jarad | 0,05 |
| Krmače | 0,3 |
| Nerasti | 0,4 |
| Svinje u tovu | 0,15 |
| Odojci | 0,02 |
| Kokoši nesilice | 0,004 |
| Tovni pilići | 0,0025 |
| Purani | 0,02 |
| Kunići i pernata divljač | 0,002 |

**OBRAZAC 1.**

Fizička ili pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I Z J A V A

Izjavljujem pod punom materijalnom i kaznenom odgovornošću da sam do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području Općine Dicmo, objavljen dana \_\_\_\_\_\_\_\_\_\_\_\_\_\_ godine, na području Republike Hrvatske platio sve obveze s osnova korištenja poljoprivrednog zemljišta u vlasništvu Republike Hrvatske i da se protiv mene ne vode postupci radi predaje u posjed poljoprivrednog zemljišta u vlasništvu Republike Hrvatske.

Ukoliko kao najpovoljniji ponuditelj sklopim ugovor o zakupu po predmetnom natječaju, u cijelosti sam suglasan da se isti raskine ako se utvrdi suprotno od gore navedenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude

**OBRAZAC 2.**

\*\*\*Članak 5. stavak 6. Pravilnika o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske:

„Povezanim osobama, u smislu Zakona a u odnosu na članak 36. stavak 4. Zakona, smatraju se fizičke i pravne osobe kod kojih jedna osoba (fizička ili pravna) ima većinski vlasnički i/ili osnivački udio ili većinsko pravo odlučivanja u upravi, nadzoru ili kapitalu druge osobe.“

Pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I Z J A V A**

Izjavljujem pod punom materijalnom i kaznenom odgovornošću da sam, do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području općine/grada \_\_\_\_\_\_\_\_\_\_\_\_\_\_\_\_\_\_, objavljen dana \_\_\_\_\_\_\_\_\_\_\_\_\_\_\_\_\_\_\_\_\_ godine:

(\* zaokružiti/zaokružiti i popuniti)

**POVEZAN** sa slijedećim fizičkim i pravnim osobama:

**ime/naziv osobe OIB adresa\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NISAM POVEZAN** sa drugim fizičkim i pravnim osobama.

Ukoliko kao najpovoljniji ponuditelj sklopim ugovor o zakupu po predmetnom natječaju, u cijelosti sam suglasan da se isti raskine ako se utvrdi suprotno od gore navedenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude)

**OBRAZAC 3.**

Fizička ili pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I Z J A V A

Izjavljujem da sam suglasan da se moji osobni podaci iz ponude na Javni natječaj za zakup poljoprivrednog zemljišta u vlasništvu Republike Hrvatske na području Općine Dicmo, objavljen dana\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, koriste u daljnjem postupku sklapanja ugovora i vođenja registra evidencije ugovora i naplate po ugovoru, ukoliko kao najpovoljniji ponuditelj sklopim ugovor o zakupu po predmetnom natječaju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

potpis/pečat podnositelja ponude

**OBRAZAC 4.**

Fizička ili pravna osoba - Podnositelj ponude

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I Z J A V A**

(a) Izjavljujem pod punom materijalnom i kaznenom odgovornošću da sam, do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području općine/grada \_\_\_\_\_\_\_\_\_\_\_\_, objavljen dana \_\_\_\_\_\_\_\_\_\_\_\_\_\_\_\_ godine: ispunjavao gospodarski program iz ugovora na temelju kojeg ostvarujem status dosadašnjeg posjednika, za vrijeme trajanja ugovora i nakon isteka ugovora, do trenutka raspisivanja natječaja.

(\* za ugovore kojima je gospodarski program sastavni dio ugovora)

(b) Izjavljujem pod punom materijalnom i kaznenom odgovornošću da sam, do isteka roka za podnošenje ponuda na Javni natječaj za zakup poljoprivrednog zemljišta u vlasništvu Republike Hrvatske na području općine/grada \_\_\_\_\_\_\_\_\_\_\_\_\_, objavljen dana \_\_\_\_\_\_\_\_\_\_\_\_\_\_\_\_\_\_\_ godine: koristio zemljište sukladno odredbama ugovora za vrijeme trajanja ugovora i nakon isteka ugovora do trenutka raspisivanja natječaja.

(\* za ugovore kojima je gospodarski program nije sastavni dio ugovora i ugovore o koncesiji)

Ukoliko kao najpovoljniji ponuditelj sklopim ugovor o zakupu po predmetnom natječaju, u cijelosti sam suglasan da se isti raskine ako se utvrdi suprotno od gore navedenog.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis/pečat podnositelja ponude)

**GOSPODARSKI PROGRAM**

**za javni natječaj za zakup poljopriovrednog zemljišta u vlasništvu RH na području Općine Dicmo od \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2021.**

|  |  |  |  |
| --- | --- | --- | --- |
| OPĆINA | DICMO | | |
| K.O. |  | | |
| K.Č. BR./PTC | PTC: , k.č. broj: | | |
| PODACI O PONUDITELJU | | | |
| NAZIV PONUDITELJA |  | | |
| OIB |  | | |
| MIBPG |  | | |
| ADRESA |  | | |
| KONTAKT OSOBA |  | | |
| KONTAKT TEL. |  | | |
| KONTAKT E-MAIL |  | | |
| OPIS GOPODARSTVA | POVRŠINA POLJOPRIVREDNOG ZEMLJIŠTE KOJE IMA  U VLASNIŠTVU, u ha | |  |
| POVRŠINA POLJOPRIVREDNOG ZEMLJIŠTA KOJE IMA  U KORIŠTENJU, u ha | |  |
| POVRŠINE POD IZGRAĐENIM ILI PLANIRANIM SUSTAVIMA  JAVNOG NAVODNJAVANJA, | |  |
| DOSADAŠNJA VRSTA PROIZVODNJE | |  |
| BROJ ČLANOVA ODNOSNO ZAPOSLENIKA | |  |
| PRAVNI OBLIK | |  |
| VRSTA PROIZVODNJE KOJOM SE NAMJERAVA BAVITI NA ZEMLJIŠTU KOJE JE PREDMET ZAKUPA |  | | |
| LOKALITET ZEMLJIŠTA | Udaljenost (km) k.č.br./PTC koja je predmet ponude od prebivališta/sjedišta/proizvodnog objekta |  |  |
| PODACI O PLANIRANIM INVESTICIJAMA | Objekti, mehanizacija i dr. |  |  |
| PODACI O NOVOM ZAPOŠLJAVANJU |  | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat podnositelja ponude)

**OBRAZAC PONUDE**

**-zakup na rok od 25 godina**

**iz Priloga 1. natječaja**

\_\_\_\_\_\_\_\_\_\_\_\_\_\_\_\_\_\_\_\_\_­­­\_\_\_\_\_\_\_\_\_\_\_\_\_\_\_

(ime i prezime / naziv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresa)

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefon/mobitel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### OPĆINA DICMO

**Kraj 43, Dicmo Kraj**

**21 232 DICMO**

**PREDMET:** **Ponuda za zakup poljoprivrednog zemljišta u vlasništvu RH na području Općine**

**Dicmo -ZAKUP NA ROK OD 25 GODINA - *dostavlja se***

Na temelju objavljenog javnog natječaja za zakup poljoprivrednog zemljišta u vlasništvu Republike Hrvatske na području Općine Dicmo od \_\_\_\_\_\_\_\_\_\_\_\_ 2020**.** godine, podnosim ponuduza zakup poljoprivrednog zemljišta iz Priloga 1. natječaja na rok od 25 godina i to:

|  |  |  |  |  |
| --- | --- | --- | --- | --- |
| **Oznaka PTC (proizvodno-tehnološke cjeline)**  **-upisati samo 1 PTC** | **Katastarska općina** | **Broj kat.čestice** | **Površina kat.čestice**  **(ha)** | **Ponuđena cijena (Kn)** |
|  |  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **UKUPNO** | | |  |  |

Napomena: za svaku PTC se podnosi posebna ponuda.

U tablicu je potrebno unijeti oznaku PTC za koju dajete ponudu, upisati podatke o katastarskoj općini, broju čestice, površini i ponuđenoj cijeni za svaku katastarsku česticu.

U dnu tablice u retku "UKUPNO" iskazati zbroj površine za sve katastarske čestice u PTC te ukupnu ponuđenu cijenu za PTC (zbroj ponuđenih cijena za pojedine katastarske čestice)

Ponuđena cijena ne smije prelaziti dvostruki iznos utvrđene početne zakupnine za PTC iz Priloga 1.

Nije prihvatljiva ponuđena cijena koja je manja od iznosa utvrđene početne zakupnine za PTC iz Priloga 1.

**Za sudjelovanje na javnom natječaju uz ponudu prilažem dokumentaciju (zaokružiti dostavljeno) :**

1. Potvrdu Općine Dicmo o podmirenju svih obveza s osnove korištenja poljoprivrednog zemljišta u vlasništvu države,
2. Potvrdu Porezne uprave o podmirenju svih obveza s osnove javnih davanja,
3. Izjavu da nema duga s osnova korištenja poljoprivrednog zemljišta na području Republike Hrvatske i da se na području Republike Hrvatske ne vodi postupak zbog predaje u posjed poljoprivrednog zemljišta (Obrazac 1),
4. Izjavu pod punom i materijalnom odgovornošću u kojoj su navedene sve s podnositeljem ponude povezane fizičke i pravne osobe (Obrazac 2) – za povezane osobe je potrebno dostaviti i sve dokaze za ispunjavanje uvjeta za ostvarivanje prava prvenstva
5. Izjavu da se osobni podaci iz ponude na javnom natječaju za zakup koriste u daljnjem postupku sklapanja ugovora i vođenja registra evidencije ugovora i naplate po ugovoru (Obrazac 3).

6. Izjavu o provedbi gospodarskog programa / dosadašnjem korištenju zemljišta sukladno

odredbama Ugovora za vrijeme trajanja Ugovora i nakon isteka Ugovora do trenutka

raspisivanja natječaja (Obrazac 4)

7. Izjavu da podnositelj ponude je / nije dobio u zakup poljoprivredno zemljište od stupanja na

snagu Zakona o poljoprivrednom zemljištu (NN br. 20/18, 115/18 i 98/19)

8. Gospodarski program korištenja poljoprivrednog zemljišta za svaku PTC za koju se podnosi

ponuda, na propisanom obrascu koji je sastavni dio natječaja.

**Uz ponudu prilažem dokumentaciju temeljem koje ostvarujem prvenstveno pravo zakupa**

**(zaokružiti dostavljeno) :**

|  |  |  |
| --- | --- | --- |
| **Rb.** | **Dokazuje** | **Naziv dokumenta** |

|  |  |  |
| --- | --- | --- |
| 1. | Nositelj OPG-a | Rješenje o upisu u upisnik PG (kopija) |
| 2. | Vlasnik obrta | Rješenje o upisu u upisnik PG (kopija) i Izvod iz obrtnog registra |
| 3. | Pravna osoba | Rješenje o upisu u upisnik PG (kopija) Izvod iz sudskog registra |
| 4. | Pravna osoba u rangu mikro i malih poduzeća | BON 1 |
| 5. | Poljoprivreda primarna djelatnost | Elektronički zapis podataka iz područja radnih odnosa izdan putem web stranica HZMO i/ili sustava e-građani ili potvrda o prijavno-odjavnim podacima evidentiranim u HZMO (fizičke osobe)  Izvod iz sudskog registra i preslika obavijesti o razvrstavanju poslovnog subjekta prema NKD-u (pravne osobe) |
| 6. | Vlasnik ili posjednik stoke | Potvrda HAPIH-a ili  Potvrda HAPIH-a i Kooperantski ugovor (u slučaju uslužnog tova) |
| 7. | Prebivalište, sjedište ili proizvodni objekt | Osobna iskaznica (kopija) ili potvrda o prebivalištu, Izvod iz sudskog registra, izvod iz zemljišne knjige ili rješenje o izvedenom stanju za nezakonito izgrađene zgrade ili akt o gradnji ili ugovor o zakupu proizvodnog objekta |
| 8. | Prosječan broj uvjetnih grla za proizvodnu godinu koja prethodi natječaju | Potvrda Ministarstva poljoprivrede |
| 9. | Površine poljoprivrednog zemljišta koje ponuditelj koristi | Potvrda iz ARKOD upisnika |
| 10. | Dosadašnji posjednik | Ugovor ili Nagodba ili Nagodba za višegodišnje nasade |
| 11. | Mlađi od 41 god. | Osobna iskaznica |
| 12. | Datum upisa u upisnik PG | Rješenje o upisu u upisnik PG |
| 13. | Bavi se poljoprivrednom proizvodnjom | Upisnik poljoprivrednih proizvođača |
| 14. | Ekonomska vrijednost PG | Potvrda Ministarstva poljoprivrede |
| 15. | Vrsta poljoprivredne proizvodnje | Gospodarski program  Za sjemensku proizvodnju – Rješenje Ministarstva poljoprivrede |
| 16. | Obrazovanje | Diploma ili svjedodžba |
| 17. | Hrvatski branitelj | Potvrda Ministarstva branitelja |
| 18. | Dijete smrtno stradalog ili nestalog hrvatskog branitelja | Potvrda Ministarstva branitelja |
| 19. | Broj članova OPG-a | Rješenje o upisu u upisnik PG |

U\_\_\_\_\_\_\_\_\_\_\_\_\_\_\_\_\_ , \_\_\_\_\_\_\_\_\_\_\_ 2021.

(mjesto i datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis podnositelja ponude)

MP

*pečat (ako ima)*